नाला ओवरफ्लो, व्यापार चौपट हुआ
सुभाषचौक से लेकर राजकीय बागला स्कूल के आगे का ड्रैनेज का नाला आम लोगों, विद्यार्थियों व्यापारियों के लिए परेशानी बना हुआ है। आए दिन नाले के ओवरफ्लो हो जाने से रास्ता जाम होने की स्थिति अब आम हो गई है। इसी रास्ते से बाजार आने वाले शहरी ग्रामीण उपभोक्ताओं स्कूल जाने वाले विद्यार्थियों को रोज गंदे पानी में से गुजरना पड़ा है। आरयूआईडीपी नगर परिषद की योजना भी फेल होकर रह गई है। हालत ये है कि इस मार्ग पर दुकानदारों का एक महीने से कारोबार ठप होकर रह गया है।नगर परिषद ने बुधवार को सुभाष चौक में अवरुद्ध नाले का सही करवाया तो शुक्रवार सुबह बागला स्कूल के पास नाला चॉक हो गया, जिससे पानी नाले से बाहर सड़क पर बहने लगा। दो घंटे तक पानी नाले से सड़क पर बहता रहा। बाद में सूचना पर नगर परिषद के अधिकारी जेसीबी लेकर बागला स्कूल के पास पहुंच गए तथा पूरे नाले को खोदना शुरू कर दिया। अधिकारियों की मौजूदगी में सफाई कर्मचारियों ने नाले में भरे कचरे को निकाला।
राजकीय बागला स्कूल के आगे भरे पानी में से गुजरते लोग।
भास्कर फॉलोअप
awa_Deva hin_Deva bho_Deva kas_Deva